cyanic-selkie/wikianc huggingface dataset:
Oestrich-Winkel
Skiednis
De stêd ûntstie yn it ramt fan in weryndieling yn Hessen op 1 july 1972 troch gearfoeging fan de oant dan selsstannige gemeenten Mittelheim, Oestrich en Winkel. Tagelyk krige de nije gemeente it rjocht om him stêd te neamen. Op 1 jannewaris 1977 waard de gemeente Hallgarten by de stêd yndield. Foar alle stedsdielen waarden Ortsbezirke mei in Ortsbeirat en Ortsvorsteher foarme.
Devin DeRay
Devin DeRay, echte namme ûnbekend (11 july 1973), is in rêstend Amerikaansk neakenmodel, stripper, pornografysk aktrise, pornoprodusinte en mainstream-aktrise, dy't wierskynlik fan etnysk Brazyljaansk komôf is. Hja hat yn it begjin fan har karriêre ek wol gebrûk makke fan 'e artystenamme Carmen, en har úteinlike skûlnamme waard geregeldwei misstavere as Devon DeRay en Devin DeRey. As pornoaktrise stie DeRay benammen bekend om har grutte boarsten, har dûnkere hûd mei dúdlike tan lines en har feardichheden op it mêd fan fellatio. Neffens har offisjele opjefte is se (of wie se alteast ûnder har pornokarriêre) 1.78 m, mei in gewicht fan 56 kg en kupmaat 41E, dêr't se oan kommen wie troch in boarstfergruttingsoperaasje te ûndergean.
Pornokarriêre
Neffens de Internet Adult Film Database (IAFD) hat DeRay yn totaal yn 36 pornofilms spile (de ynternetfilmkes op har eigen webside net meirekkene). Dêrby wurke se in protte foar studio's dy't har spesifyk op it grutte-boarstesjenre taleine, lykas Big Top Video en Napali Video, mar ek wol foar sokke foaroansteande labels as Seymore Butts Home Movies, Wicked Pictures, Red Light District, Anabolic Video en New Sensations. Underwilens bleau se ek wurksum as stripper en as neakenmodel. Yn 2006 loek se har úteinlik út 'e pornoyndustry werom.
Mainstream-karriêre
Njonken de ferskate kearen dat DeRay te gast wie op 'e Amerikaanske radio, yn 'e Howard Stern Show, hat se ek in pear roltsjes as mainstream-aktrise hân. Sa spile hja mei yn in ôflevering fan 'e tillefyzjekomeedzjesearje Living Single en hie se in lyts roltsje yn 'e film Phat Beach, út 1996.
Foarwurd
In foarwurd, foaropwurd of wurd foarôf (in lienfertaling fan it Latynske praefatio) is in ornaris ridlik koart stik tekst dat soms foaroan yn in boek of in oare útjefte pleatst wurdt. It is oer it algemien fierhinne itselde as in neiwurd, mei it ferskil dat in neiwurd oan 'e ein fan in publikaasje taheakke wurdt. In foarwurd kin skreaun wêze troch de auteur fan 'e haadtekst dêr't it oan foarôf giet, mar it komt ek gauris foar dat in oare persoan as de auteur fan 'e haadtekst it foarwurd skriuwt. As dat it gefal is, dan giet it faak om in ferneamd persoan of om in freon of bekende fan 'e auteur fan 'e haadtekst. Yn sa'n gefal kinne lettere printingen fan boeken it oarspronklike foarwurd oanhâlde of in folslein nij foarwurd tafoegje. As de skriuwer fan 'e haadtekst sels it foarwurd skreaun hat, giet dat lêste yn 'e regel net op, en bliuwt it oarspronklike foarwurd beholden.
Grifformearde tsjerke (Lollum)
De grifformearde tsjerke yn Lollum wie oant 2014 in tsjerkegebou fan de protestantske gemeente Lollum-Waaksens. It is de eardere tsjerke fan 'e grifformearde gemeente fan Lollum. Mei de foarming fan de PKN-gemeente Lollum-Waaksens besiet de gemeente twa herfoarme tsjerken en ien grifformearden-ien. Sadwaande waard de grifformearde tsjerke fan Lollum oerstallich achte en yn 2016 fûn der de lêste tsjinst plak. Foar it monumintale tsjerkegebou, dat de bynamme fan 'Greidhoeke-katedraal' draacht, wurdt anno 2017 in nije bestimming socht. De tsjerke waard boud yn 'e jierren 1914-1915; de byhearrende pastory datearret fan 1898.
Alanah Rae
Jonkheid
Rae waard yn 1988 berne yn Freehold, yn 'e Amerikaanske steat Nij-Jersey. Koart nei har achttjinde jierdei sette se útein mei wurk as stripper yn in stripklub yn Noard-Karolina.
Elista
Skiednis
thumb|left|250px|Chess-City Elista organisearre yn 1998 de 33e Skaakolympiade. Yn it ramt dêrfan waard de skaakstêd Chess-City boud.
Sint-Janstsjerke (Deinum)
Toer
De toer mei de karakteristike sipel waard yn 1550 boud en bestiet fan ûnder út kleastermoppen en dêrboppe fan in lytsere soart stien. De sipel mei de fjouwer lytse hoektuorkes binne nei alle gedachten yn 1589 tafoege. Yn 1923 woene de tsjerkfâlden de sipel ôfbrekke om't de tsjerke it jild foar in restauraasje brek wie. Aldergelokst is it safier net kommen, der folgen aksjes dy't it nedige jild opbrochten en net allinne de sipel, mar de hiele toer waard dêrnei renovearre. Yn 1980 waard ûntdutsen dat de sipel begûn te fersakjen. It die bliken dat de iken balken oantaast wiene troch de bûnte knjifkrobbe. In restauraasje wie net mooglik en sa kaam it dat der yn 1989 in folslein nije sipel op de toer kaam.
Ynterieur
thumb|left|250px|It âlde ynterieur oant de restauraasje fan de jierren 1970 thumb|left|250px|It hjoeddeiske ynterieur Mei de restauraasje fan de jierren 1970 waard it ynterieur fan de tsjerke fernijd. De preekstoel yn it koer waard mei it doophek ôfbrutsen en dêrfoar yn it plak kaam oan de noardlike muorre in monumintale preekstoel (1696) út de yn 1972 sloopte tsjerke fan it Súd-Hollânske De Hem. Ek de 19e iuwske banken waard útbrutsen en ferfongen troch stuollen. Twa ienfâldige hearebanken krigen gjin nij plak yn de renovearre tsjerke. Yn 1865 wiene de trekbalken ferwidere en ferfongen troch izeren stangen. Dizze stangen binne yn de jierren 1970 wer ferfongen troch rekonstruearre trekbalken. Ien fan de trije tichte rûnbôgefinsters yn it koer waard iepenbrutsen en dêryn kaam in finster fan de keunstner Hans Almekinders, dat de doop fan Jezus troch Jehannes foarstelt. De lambrisearring waard ferwidere en inkelde nissen yn it koer út de katolike tiid fan de tsjerke binne sûnt wer sichtber makke.
Websearje
In websearje (fan it world wide web, www) of ynternetsearje is in tillefyzjesearje dy't (yn earste ynstânsje) útstjoerd wurdt fia it ynternet ynstee fan oer in tillefyzjestjoerder. Dit type searje ûntstie al yn 'e 1990-er jierren, waard promininter yn 'e 2000-er jierren, mar naam pas echt in grutte flecht yn 'e 2010-er jierren. De earste websearje wie Rox, dat yn april 1995 yn Bloomington yn Indiana fia it ynternet útstjoerd waard. Tsjintwurdich binne websearjes tige gewoan wurden en wurde se ferspraat fia streamingtsjinsten lykas Netflix en Disney+, mar ek fia sosjale media, lykas YouTube en Facebook, of fia 'gewoane' websiden.
Kristlike Basisskoalle De Earnewjuk
Skiednis
Kristlike Basisskoalle De Earnewjuk waard (net ûnder dy namme) yn 1920 oprjochte. Oan 'e ein fan 'e tweintichste en it begjin fan 'e ienentweintichste iuw krige de skoalle almar minder learlingen. Yn 2015 wiene der noch 38 skoalbern, mar yn it skoaljier 2019-2020 wie dat weromrûn oant 28, en yn it skoaljier 2020-2021 soene der noch 18 oer wêze. Yn 2019 fusearre De Earnewjuk mei Kristlike Skoalle De Reinbôge, yn Hilaard, dy't dat jiers tichtgie, mar dat levere mar ien nije learling op, mei't fierwei de measte skoalbern út Hilaard wei nei it tichterby leine Weidum nei skoalle giene.
Kwango (rivier)
In tal sydrivieren fan de Kwango binne:
Cold Welcome
Cold Welcome is in science fiction-roman fan 'e hân fan 'e Amerikaanske skriuwster Elizabeth Moon. De titel betsjut: "In Kâld Wolkom". It boek spilet yn 'e fiere takomst, as de minskheid him nei de stjerren ta ferspraat hat, en fertelt it ferhaal fan Ky Vatta, in telch út in foaroansteande famylje fan keapfarders yn 'e romte, dy't it brocht hat ta admiraal fan in ynterstellêre marine. Cold Welcome is it earste diel fan 'e Vatta's Peace-searje, dy't in fuortsetting is fan Moon har eardere Vatta's War-rige. Cold Welcome folget yn 'e gronology fan dy beide searjes sadwaande op 'e roman Victory Conditions. Cold Welcome waard yn 2017 publisearre troch de New Yorkske útjouwerij Del Rey Books en it Londenske Orbit Books.
Ynhâld
Op Nexus II hat Ky har frijer Rafe Dunbarger ûnderwilens syn funksje as algemien direkteur fan it kommunikaasjebedriuw ISC oerdroegen oan syn suster Penelope. Dêrnei reizget er ynkognito nei Slotter Key yn it selskip fan in Edvard Simeon Teague (net syn wiere namme), in man mei alderhanne nuttige feardichheden dy't Nexus II foar syn eigen sûnens in skoftke ferlitte moat. Rafe is de iennichste persoan yn it hielal dy't der wis fan is dat Ky noch libbet, om't er in tige geheim eksperiminteel ansible-ymplantaat yn 'e harsens mei har dielt. Hoewol't er noch gjin kontakt mei har krije kinnen hat (om't dêrfoar in útwindige boarne fan elektrisiteit nedich is dy't sy net hie), hat er fêststelle kind dat har apparaat yn prinsipe noch wurket, wat net sa wêze soe as se dea wie.
Eremo delle Carceri
It Eremo delle Carceri is in lyts kleaster yn in steile kleau oan de Monte Subasio, Umbrje, Itaalje. It kleaster leit op in hichte fan 791 meter en fjouwer kilometer fan Assisi. De treppen en bôgen fan it lytse kleaster oerspanne in grot, it saneamde Duvelsgat.
Helloween
Helloween is een Dútske Powermetal band oprjochte yn 1984
Marijetsjerke (Blessum)
De Marijetsjerke of Mariatsjerke yn Blessum is in tjerkegebou fan de Stifting Alde Fryske Tsjerken. De oarspronklik oan Marije wijde tsjerke wurdt regelmjittich brûkt troch de Protestanske gemeente Terpoarte en is in ryksmonumint. Dêrnjonken wurdt de tsjerke brûkt as kultureel sintrum fan it doarp.
Bouskiednis
Op grûn fan de boustyl wurdt der fan út gien dat de Marijetsjerke fan Blessum earne yn de iergoatyske tiid ûntstien is. Dat soe dan tsjin it ein fan de 13e of it begjin fan de 14e iuw west ha. Foar de bou waarden foar in part de stiennen brûkt fan in âldere foargonger op itselde plak. Oarspronklik binne noch de noardlike muorre fan it skip en de ôfsluting fan it trijesidige koer. Swiere steunbearen hâlde dit diel fan de tsjerke op syn plak. Yn de noardlike muorre is ek in tichtmistele poarte te sjen út de earste helte fan de 16e iuw. Boppe de oarspronlike tagong is in nis, dêr't yn de katolike tiid in byld fan de patroanhillige fan de tsjerke yn stien hat.
Geisenheim
Geisenheim is in stêd yn de Rheingau-Taunus-Kreis yn de Dútske dielsteat Hessen. Geisenheim leit tusken Rüdesheim en Wiesbaden en stiet bekend om syn domtsjerke en de iuwenâlde linebeam.
Bûtenkamp
Yn de tiid fan it Tredde Ryk waard foar de wapenproduksje fan Friedrich Krupp AG yn Geisenheim yn de hallen fan de masinefabryk Johannisberg GmbH in bûtenkamp fan it konsintraasjekamp Natzweiler-Struthof ynrjochte. Op 12 desimber 1944 waarden 200 froulju yn it kamp ûnderbrocht, fral joadinnen út it getto fan Lodz dy't by de oankomst yn Auschwitz geskikt acht waarden om te wurkjen. De measte finzenen oerlibben harren tiid yn Geisenheim, somtiden mei help fan Dútsers dy't iten joegen, mar op 18 maart 1945 moasten de froulju op deademars nei Dachau. De froulju dy't oerlibben waarden dêr lang om let troch de Amerikanen befrijd.
San Damiano
Beskriuwing
Rjochts fan de iepen foarhal foar de tsjerke stiet de kapel fan de hillige Hieronymus, dêr't fresko's út 1520 fan Tiberio d’Assisi te sjen binne
Ynternasjonaal Fantastysk Filmfestival fan Yubari
Skiednis
Yn 2004 berikte it Ynternasjonaal Fantastysk Filmfestival fan Yubari mei in publyk fan 27.000 minsken foarearst in hichtepunt fan belangstelling. Yn lettere jierren rekke de opkomst troch de Bankekrisis yn it neigean, en yn 2007 gie it festival sels oer. It wie oant dy tiid altyd finansierd troch de gemeente Yubari, mar dy gie dat jiers bankrot.
The Bourne Identity (film út 2002)
Plot
Oankommen by de bank ûntdekt de Amerikaan yn it bankklúske in paspoart fan himsels dat útmakke is yn 'e namme fan in Jason Bourne. Der is ek in rydbewiis ûnder deselde namme, mei in wenadres yn Parys. Hy giet derfan út dat dat is wa't hy is, mar hy rekket yn betizing as er in stikmannich oare paspoarten oantreft, allegear mei syn foto, mar allegear yn oare nammen en fan oare nasjonaliteiten. It bankklúske befettet fierders in grutte som jild yn kontanten fan ferskillende faluta, en in pistoal. Bourne nimt alles mei útsein it pistoal. Nei't er him ôfjûn hat, nimt ien fan 'e wurknimmers fan 'e bank kontakt op mei Operaasje Treadstone, in swarte operaasje fan 'e Amerikaanske ynljochtingetsjinst CIA. It haad fan Treadstone, spesjaal agint Alexander Conklin, lit in opspoaringsbefel foar Bourne útgean nei de Switserske plysje en aktivearret trije Treadstone-aginten om him te likwidearjen: Castel, Manheim en 'de Professor'.
Marie nimt Bourne mei nei in boerespultsje op it Frânske plattelân dat eigendom is fan har freon Eamon, mei wa't se yn gjin jierren kontakt hân hat. Eamon blykt ûnderwilens troud te wêzen en twa lytse bern te hawwen. Syn frou is in pear dagen útfanhûs, dat hy nûget Marie en Bourne deryn, en se bringe de nacht yn syn hûs troch. Conklin en de rest fan Treadstone, dy't yn it ferline fan Marie dûkt binne, spoare harren wierskynlike ûnderdûkadres op. Mei't er ûnder druk stiet fan Abbott om 'e saak-Wombosi ôf te sluten, stjoert Conklin 'de Professor' dêrhinne om Bourne en Marie te deadzjen. As de oare moarns de hûn mist, beseft Bourne dat syn ferline him hjirhinne folge is. Hy stjoert Eamon en de bern nei de kelder en giet mei Eamon syn jachtgewear nei bûten ta, dêr't er 'de Professor' delsjit. Ear't de man stjert, eamelet er noch wat, dêr't Bourne út opmeitsje kin dat se beiden slûpmoardner binne foar eat of immen mei de namme Treadstone.
Conklin beseft noch altyd net dat Bourne oan ûnthâldsferlies lijt, mar út syn wurden kin Bourne einlings opmeitsje dat Treadstone in geheime operaasje fan 'e CIA is en dat hysels in yngeande training as slûpmoardner ûndergien hat. As Conklin him derop ferget wêrom't er Wombosi op it jacht net ombrocht hat, kriget Bourne syn earste flashback, wêryn't it him dúdlik wurdt er it net goedkrije koe en sjit Wombosi dea foar de eagen fan syn bern. Bourne fertelt Conklin dat er ûntslach nimt en fan no ôf oan net mear foar Treadstone wurket. Hy warskôget Conklin him tenei gewurde te litten. Dêrnei slacht er him bewusteleas. As er it ûnderdûkadres ferlitte wol, wurdt er oanfallen troch trije fan Conklin syn ûnderhearrigen, dy't er allegear deadet. Kreupelskonkjend ferlit er it hûs, efterfolge troch in allyksa kreupelskonkjende Conklin. De trêde aktivearre Treadstone-agint, Manheim, komt opdaagjen en sjit op 'e strjitte in mankepoatsjende man del, mar it blykt Conklin te wêzen, waans deafûnis tekene is troch Abbott. Dyselde heft dêrnei Treadstone op.
Produksje
The Bourne Identity wie de twadde film dy't basearre wie op 'e roman mei deselde namme fan Robert Ludlum út 1980, nei The Bourne Identity út 1988, in Amerikaanske tillefyzjefilm mei yn 'e haadrollen Richard Chamberlain en Jaclyn Smith. De nije film, dy't in Amerikaansk-Dútske ko-produksje wie, waard regissearre troch Doug Liman nei in senario fan Tony Gilroy en William Blake Herron. As produsinten wiene Liman sels, Patrick Crowley en Richard N. Gladstein by it projekt belutsen, foar de filmstudio's Hypnotic, The Kennedy/Marshall Company en de Dútske Studio Babelsberg.
Tonge
De tonge by minsken
De spieren fan 'e tonge sels, de yntrinsike spieren (de musculus longitudinalis superior linguae, de musculus longitudinalis inferior linguae, de fertikale tongspier en de dwerse tongspier) soargje derfoar dat de tonge fan foarm feroarje kin. Sa kin de minsklike tonge troch de wurking fan acht ferskillende spieren hinne en wer en op en del beweegd wurde. Oan 'e ûnderside sit de tonge fierders mei de tongrym, of it tongfrenulum, fêst oan 'e mûlboaiem. Trochdat de tonge oan 'e foarkant los is, heart it ta de beweeglikste dielen fan it minsklik lichem.
Ferlykbere organen
By wringeleaze bisten kommen soms organen foar dy't kwa funksje min ofte mear ferlykber (analooch) binne mei de tonge, lykas de proboskis by flinters en de radula by weakdieren. Sokke organen hawwe evolúsjonêr sjoen lykwols gjin inkeld ferbân mei de tonge, en binne der dus net homolooch oan.
Slagelse (gemeente)
It riedshûs fan de gemeente stiet yn it haadplak Slagelse.
Skânsspringen op de Olympyske Winterspullen 2006
Stadio del Trampolino
It Stadio del Trampolino waarden boud yn 2004 foar de Olympyske Winterspullen fan 2002. De grutte delgong hie in K-punt fan 125 meter en de gewoane delgong hie in K-punt fan 95 meter. Der wie plak foar 8.055 taskôgers.
Woiwode
Skiednis
Yn 'e Roemeenske foarstedommen Moldaavje en Walachije ûntjoech 'woiwode' him ta in aadlike titel dy't ekwifalint wie oan hartoch. De foarsten fan Moldaavje en Walachije droegen de titels woiwode en hospodar. It Keninkryk Servje, dat oan it begjin fan 'e njoggentjinde iuw ûnôfhinklik waard, fierde vojvoda yn as in militêre rang dy't ekwifalint wie oan generaal by de lânmacht. It Keninkryk Joegoslaavje brûkte deselde oantsjutting, mar doe't Joegoslaavje nei de Twadde Wrâldoarloch in kommunistysk steatsbestel krige, waarden de âlde rangen út 'e tiid fan it keninkryk ôfskaft.
Yn it Poalsk-Litouske Mienebêst ûntjoech wojewoda him ta in boargerlik amt dat ferfolle waard troch senators en dat gjin aadlike titel wie, noch erflik oerdraachber. It foech en de macht fan in wojewoda ferskilden nei regio, wêrby't de wojewoda fan Roeteenje de minste en dy fan Keninklik Prusen de measte macht en ynfloed hie. Sokke gûverneurs, want dat wiene it eins, waarden oansteld troch de kening, útsein de woiwoden fan Polotsk en Vitebsk. Dêr waarden se nammentlik tradisjoneel keazen by in ferkiezing troch manlike leden fan 'e adel út dy gebieten, wêrnei't se troch de kening yn harren amt befêstige waarden. Yn 1791 waard besletten om alle woiwoden op dy wize oan te stellen, mar de Poalske Dielings, dy't yn 1795 in ein makken oan 'e ûnôfhinklikheid fan Poalen, kearden dat tsjin.
Doe't Poalen yn 1918 syn ûnôfhinklikheid weromwûn, waard it amt fan wojewoda op 'e nij ynsteld. Hjoed de dei hawwe sokke funksjonarissen yn Poalen it tafersjoch oer it bestjoer fan distrikten, de saneamde woiwoodskippen. Dêrby binne se ferantwurdich skuldich oan it nasjonaal regear, en net oan 'e pleatslike of regionale autoriteiten.
Jacob Miedema
Miedema gie nei de legere skoalle yn Heemstede en dêrnei it lyseüm yn Hurderwyk. Yn 1961 foltôge er syn stúdzje rjochten oan de Frije Universiteit Amsterdam. Yn 1962 gie er oan 't wurk by de griffy fan de Twadde Keamer fan de Steaten-Generaal. Oktober 1965 folge er yn Winsum de ferstoarne boargemaster mr. K. Bosch op. Maart 1971 naam er ûntslach by de gemeente Winsum om as boargemaster fan Dokkum beneamd te wurden.
Amara Walker
Amara Walker (berne as: Amara Sohn; Los Angeles County (Kalifornje), 30 novimber 1981), is in Amerikaansk sjoernaliste, ferslachjouster en presintatrise fan etnysk Koreaansk komôf. (Har foarnamme wurdt útsprutsen mei de klam op it earste wurdlid: ['æməɹə]). Hja hat foar ferskate lokale Amerikaanske tillefyzjestjoerders wurke, wêrûnder Fox News Chicago. Yn 2014 kaam se by CNN te wurkjen, as presintatrise en nijslêzeresse, mei as thúsbasis it CNN Center yn Atlanta.
Nürburgring
De Nordschleife wurdt hjoed de dei foaral noch brûkt foar it testen fan nije auto's en foar festivals, lykas it festival Rock am Ring dat hjir fanôf 1985 hâlden wurdt.
Led Zeppelin (band)
thumb|right|260px|Mei de klok mei, fan linksboppen ôf: [[Jimmy Page, John Bonham, Robert Plant, John Paul Jones.]] Led Zeppelin wie in Ingelske rockband dy ’t faak beskôge wurdt as ien fan de earste hardrock bands, hoewol ’t hja ek rêstige folklietsjes en bluesmuzyk spilen. Harren bekindste lieten binne “Whole lotta love” en “Stairway to heaven”. De band waard yn 1968 oprjochte troch Jimmy Page, dy ’t earder spile by the Yardbirds en ek regelmjittich op platen fan oaren meispile as studio-muzikant.
Prêrjewolf
Uterlike skaaimerken
De snút is by de prêrjewolf spitser as by de wolf, en de earen binne tige grut yn ferhâlding ta de kop. De poaten binne krekt lyts yn ferhâlding ta de rest fan it lichem. De sturt is boarstelich en kin suver wol foar in plomsturt trochgean. De tosken fan binne tige skerp en bedoeld foar it snijen fan fleis. Prêrjewolven kinne lûden oant 80 kHz hearre, wat in tige hege frekwinsje is; de hûn heart mar oan 60 kHz. As er efterneisitten wurdt, en it der dus op oankomt, kin de prêrjewolf in faasje fan 69 km yn 'e oere helje, wêrmei't it ien fan 'e fluchste bisten fan Noard-Amearika is. Ek kin er 4 m fier springe.
Status
De prêrjewolf hat de IUCN-status fan "net bedrige", mei't er yn syn ferspriedingsgebiet noch rûnom foarkomt en om't de populaasje stabyl liket te wêzen. Dat nettsjinsteande it feit dat er, benammen yn 'e legere achtenfjirtich Feriene Steaten, fûleindich bejage wurdt troch jachtopsjenners, feehâlders en oare plattelânbewenners. Allinnich al amtners dy't foar de Amerikaanske oerheid wurkje, binne jiers ferantwurdlik foar it ôfsjitten, fergiftigjen en op oare wizen deadzjen fan 90.000 prêrjewolven. De reden foar dy ferfolging is it feit de prêrjewolf op 't heden yn 'e westlike helte fan Noard-Amearika it wichtichste rôfdier is dat it op fee foarsjoen hat. Yn gebieten dêr't de wolf troch de minske útrûge is, florearret de prêrjewolf yn 'e regel. Dat is bygelyks sa yn Nij-Ingelân, dêr't de prêrjewolf de ekologyske nys fan 'e wolf oernommen hat.
Lorch (Hessen)
It besjen wurdich
De Krúskapel (Kreuzkapelle) yn it Wispertal datearret fan de 17e iuw. It is de lêste kapel fan de eartiids njoggen kapellen dy't Lorch hie. De kapel waard op 26 july 1677 troch wijbiskop Adolph Gottfried Volusius wijd. Yn 1738 waard de kapel fergrute en it hjoeddeiske oansjen datearret fan in restauraasje yn 1826. De krúswei efter de kapel waard yn 1897 oanlein, mar yn 1971 troch bern fernield. Allinne de grêflizzing bleau yntakt. De rest fan de krúswei is yn 1983 ferfongen troch abstrakte foarstellings fan de byldhouwer Anton Haust út Presberg.
Transfiguraasjekleaster (Moerom)
Skiednis
De stifting fan it kleaster wurdt ferbûn mei de letter hillich ferklearre prins Gleb Vladimirovitsj. Nei't er fan syn heit it foarstendom Moerom krige, koe de prins him net tusken de heidenen nei wenjen sette en liet er syn hôf boppe in steile, mei bosken oerdutsen, kant fan de Oka bouwe.
It kleaster komt yn de kroniken foar as it earste fan alle kleasters fan Ruslân en waard neamd yn in dokumint út 1096 yn ferbân mei in striid fan de Tsjernigov-prins Oleg Svjatoslavitsj tsjin de soan fan Vladimir Monomach, prins Izjaslav Vladimirovitsj fan Moerom. De troepen fan Izjaslav waarden ferslein en prins Izjaslav sels ferstoar yn de striid.
Feanhuzen (Tytsjerksteradiel)
It kloftke huzen Ielke Boonstraloane 4a, 6, 8 en 10 yn Garyp waard eartiids yn de folkmûle Feanhuzen neamd.
Ulsda
Nije tiid
By plannen foar it bedykjen fan de kwelders yn de Doalert yn 1636 waard Ulsda noch as in selsstannich doarp sjoen. Yn 1659 waard Ulsda in karspel mei in eigen belestingsregister, mar tsjerklik bleau it ûnder Beerta fallen. De fiif pleatsen en it "stedshúske" fan Ulsda steane op twa kaarten fan om 1650 hinne en fan 1726. Dat stedshúske wie nei alle gedachten in herberch. Yn 1807 hie Ulsda in eigen skoalle, nei alle gedachten in keamer yn ien fan de pleatsen. Dy skoalle bestie noch yn 1830, mar it wie dreech en fyn in skoalmaster dy't sa'n bytsje fertsjinje woe. Yn 1842 waard der in skoalle yn Lyts-Ulsda iepene.
Seksuele stimulaasje
Seksuele stimulaasje is lykfol hokker stimulâns dy't ta seksuele opwining liedt en dy yn stân hâldt. Dêrby kin men yn it foarste plak tinke oan lichaamlike stimulaasje troch fysyk kontakt (dat al of net sekssueel fan aard wêze kin) mei in oare persoan. Mar it kin ek om lichaamlike stimulaasje troch jinsels gean of om foarmen stimulaasje dy't net lichaamlik binne (en dus op 'e taastsin berêste), mar ynstee ta jin komme fia oare sintugen, lykas it gesichtsfermogen, it gehoar of de rooksin. Ek geastlike seksuele stimulaasje is hiel goed mooglik, bgl. troch seksuele fantasijen of troch de oantins fan eardere seksuele ûnderfinings.
Peter Ernst I fan Mansfeld
Biografy
Mansfeld liet yn de Lúksemboarchske foarstêd Clausen, yn de delling fan de Alzette, in prachtich paleis mei park oanlizze, "La Fontaine", dêr't sa'n fjirtich jier oan boud waard. Der is no noch mar in bytsje fan oer.
I Am Legend (film)
Plot
De deistige rûtine fan Neville bestiet út jacht op 'e keppels harten dy't frij troch de strjitten fan stêd rinne, it sammeljen fan ytbere waren en oar brûkber guod út lege wenten, en it útfieren fan firologyske eksperiminten op ynfektearre rotten, yn 'e ferlerne hope om in genêsmiddel foar it firus te finen. Dêrnjonken wachtet er eltse dei in skoft op mooglike oare oerlibbenen, dy't eventueel reägearje kinne soene op 'e oanhâldende werhellings fan in radio-útstjoering fan him, wêryn't er harren opropt om him op 'e middeisoere te moetsjen by de South Street Seaport. It iennichste selskip fan Neville is syn Dútske hardershûn Samantha ("Sam"). Hy fynt it dreech en gean om mei de iensumens, en is begûn te praten mei paspoppen, dy't er yn in fideoteek pleatst en nammen jûn hat. Nachts ferskânzet er himsels mei Sam yn syn swier barrikadearre hûs oan Washington Square om te ûntkommen oan 'e tsjustersikers.
Untfangst
I Am Legend ûntfong fan 'e filmkritisy oer it algemien positive resinsjes. Sa priizge A.O. Scott yn The New York Times de "elegante en muoiteleaze aktearprestaasje" fan haadrolspiler Will Smith, al fûn er ek dat de film "yn 'e trêde akte ynstoarte". Hy konkludearre dat de film "guon frijwat djipdollende fragen beprakkesearret oangeande de ynstoarting en it fuortbestean fan 'e minsklike beskaving." Yn it tydskrift Slate murk Dana Stevens op dat I Am Legend nei likernôch in oere spyldoer paadbjuster rekke, en ek dat "de ynfektearren gewoan net sa grizelich binne". Yn 'e tillefyzjefilmrubryk At the Movies with Ebert & Roeper priizge Richard Roeper it aktearjen fan Will Smith. Hy heakke dêroan ta dat I Am Legend "in behoarlik swier senario" hie "foar in aksjefilm".
Scarborough (Feriene Keninkryk)
Ut de skiednis
Yn 1253 waard de jiermerke Scarborough Fair fanwege de kening ynfierd dy't goed 500 jier alle jierren holden wurde soe. De jiermerke duorre seis wiken en luts keaplju út hiel Jeropa.
Rheingauer Dom
Oargel
De tsjerke besit in oargel út 1842 fan de bruorren Stumm. It oargel besit 33 registers op twa manualen en pedaal. By in restauraasje is it oargel yn oarspronklike steat werom brocht. In soad registers fan Stumm binne orizjineel bewarre bleaun.
Formule 1 yn 2002
Klassemint by de konstrukteurs
De top 6 klassearre auto's krije punten:
Greve Dracula
Stokers Dracula
Yn Bram Stoker syn roman Dracula wurdt greve Dracula foarsteld as in iuwenâlde en tige machtige ûndeade fampier dy't tagelyk de krêft fan in wearwolf hat om himsels fan in minske yn in wolf (en wer werom) te feroarjen. Oars as de fampieren út 'e folkloare fan East-Jeropa, dy't foarsteld wurde as walchlike lyk-eftige figueren, is Dracula in oantreklik en garismatysk ealman mei in nostalgy foar it ferline doe't heldemoed en eare noch wat betsjutten. Hy bewennet in ferfallen kastiel by de Borgopas yn 'e Karpaten, yn it noardeasten fan 'e Roemeenske lânstreek Transsylvaanje, deunby de grinzen mei de Bûkovina en (de Roemeenske lânstreek) Moldaavje (net te betiizjen mei de it moderne lân Moldaavje, dat eastliker leit).
Hindrik fan Brederode (1531-1568)
Hindrik fan Brederode, bynamme Grutte Geus of Hindrik II fan Brederode (Brussel, 20 desimber 1531 - Recklinghausen, 15 febrewaris 1568) wie in Nederlânsk ealman (ûnder de Habsburgers) yn de tiid fan de Tachtichjierrige Oarloch.
Weeffek
thumb|120px|In weeffek thumb|120px|In ranzjearbaan In weeffek is in kombinaasje fan in ynrydstripe en in útrydstripe, benammen by in ferkearsknooppunt yn de foarm fan in klaverblêd op autogongwegen.
Bestjoerders dy't fan stripe wikselje wolle (yn- of útride) moatte bestjoerders dy't yn deselde rydbaan riden bliuwe, foarrang jaan.
Skûltsjerke
Faak stiene skûltsjerken net oan de strjitte, mar wiene se efter of tusken oare gebouwen boud. Oare skûltsjerken wiene yn gewoane hûzen ûnderbrocht. Fan bûten wiene de katolike skûltsjerken ienfâldich, mar binne koe der sprake wêze fan in tige rike ynrjochting. Op it plattelân wiene de skûltsjerken fakentiden net mear as in skuorre en leine se bûten de kom.
Slach by Mole Lake
De Slach by Mole Lake wie in fjildslach dy't yn 1806 útfochten waard tusken de Odjibwe (Ojibwe), ek wol Tsjippewa (Chippewa) neamd, en de Dakota, om 'e beskikking oer de wylde rysfjilden yn wat no Forest County is, yn it noardeastlike part fan 'e Amerikaanske steat Wiskonsin.
Luitzen Johannes Oosterhoff
Luitzen Johannes Oosterhoff (Ljouwert, 6 april 1907 - Leien, 20 july 1974) wie skiekundige en heechlearaar. Oosterhoff studearre skiekunde oan de universiteit fan Leien. Nei syn eksamen yn 1937 kaam Oosterhoff yn tsjinst fan de Bataafsche Petroleum Maatschappij.
Stjerrende ierde (subsjenre)
It stjerrende ierde-subsjenre ferskilt fan apokalyptyske en postapokalyptyske science fiction trochdat it net giet oer in katastrofale ferneatiging, mar in stadich berikte útputting fan 'e Ierde. Foarrinners fan dit subsjenre ferskynden foar it earst ûnder it tiidrek fan 'e Romantyk, doe't de Frânske skriuwer Jean-Baptiste Cousin de Grainville yn 1805 Le Dernier Homme skreau, oer de lêste minske op 'e Ierde, in somber foarútsjoch op in planeet dy't folslein steryl wurden is. It gedicht Darkness, út 1816, fan 'e Ingelske dichter Lord Byron, beskriuwt de Ierde nei't de sinne foargoed útdôve is. Ien fan 'e meast ferneamde iere foarbylden fan it stjerrende ierde-subsjenre is de novelle The Time Machine, fan 'e Ingelske skriuwer H.G. Wells, út 1895, wêryn't de nammeleaze tiidreizger nei de fiere takomst reizget en in tiid ûntdekt dat der noch mar in pear libbene dingen op 'e Ierde oerbleaun binne.
Mount Hood
Mount Hood, troch de Multnoma-yndianen Wy'east neamd, is in stratofulkaan yn de Amerikaanske steat Oregon, sa'n 70 km eastlik fan de stêd Portland. De berch stiet op de grins fan Hood River County en Clackamas County. Mei syn hichte fan 3429 meter is it de heechste berch fan Oregon. Mount Hood wurdt beskôge as in fulkaan, dy't aktyf wêze kin, mar de lêste útbarsting wie yn 1782. Op de hellings fan Mount Hood binne likernôch tolve gletsjers. Dizze gletsjers rikke oant sa'n 2100 meter. De âldens fan it stiente wurdt rûsd op 500.000 jier. De berch waard foar it earst beklommen troch Sam Barlow
Sierra Santos
Sierra Santos, echte namme ûnbekend (yn Floarida, 24 augustus 1995), is in Amerikaansk neakenmodel en pornografysk aktrise fan Kubaansk etnysk komôf.
List fan planetoïden 79301-79400
Dit is in list fan planetoïden 79301-79400.
Mole Lake Yndianereservaat
Ekonomy en foarsjennings
Yn it Mole Lake Reservaat stiet ien fan 'e âldste blokhutten fan Wiskonsin, it Dinesen Log House, dat yn 2005 opnommen is yn it Amerikaanske Nasjonaal Register fan Histoaryske Plakken en nei in yngeande renovaasje yn 2010 wer foar it publyk te besichtigjen waard. De blokhutte waard yn 'e 1870-er jierren boud troch de Deenske aventoersman Wilhelm Dinesen, de heit fan 'e ferneamde skriuwster Karen Blixen.
Biltske Beweging
De Biltske Beweging is in ynformele maatskiplike streaming op it Bilt, dy't basearre is op in troch de eigen kultuer en Biltske taal basearre gefoel fan mienskip mank de Bilkerts as etnyske groep. Dat mienskipsgefoel giet tebek oant de iere skiednis fan it Bilt, doe't dy krite oan it begjin fan 'e sechstjinde iuw bedike waard. De Biltske Beweging as streaming ûntstie lykwols pas yn 'e rin fan 'e tweintichste iuw, foar in part ûnder ynfloed fan en yn 't earstoan yn opposysje tsjin de Fryske Beweging. Wat dat oangiet hat de Biltske Beweging in soad wei fan 'e Stellingwerver Beweging.
Lytse Tsjerke (Follenhove)
Skiednis
De oant de reformaasje yn 1580 oan Marije wijde tsjerke waard sûnt 1423 boud op it plak fan in kapel út 1380. De tsjerke is in ienskippich gebou mei in 5/8 sletten koer en in fjouwerkante toer mei in treptoer oan de súdkant. Healwei de 15e iuw waard de tsjerke nei it westen ta wat langer makke, sadat de toer, dy't yn deselde tiid boud waard, oan de tsjerke kaam te stean. De toer waard oarspronklik ôfsletten mei in lege spits, dy't yn de 19e iuw ferfongen waard troch de hjoeddeiske opbou. By in restauraasje oan it begjin fan de 20e iuw waarden oan de noardlike kant fan de tsjerke in soad midsiuwske stiennen ferfongen troch nije bakstien. It plein dêr ûnstie mei de ôfbraak fan in stedspleats, in gebouke foar de sneinsskoalle en in pear hûzen yn de jierren 1960. In poartsje dat tagong joech nei de strjitte stiet tsjintwurdich yn it Suderseemuseum.
Seo Jae-pil
thumb|Seo Jae-pil yn 1947 Seo Jae-pil (Koreaansk: 서재필;徐載弼, Hanja: 徐載弼, feringelske namme: Philip Jaisohn) 7 jannewaris, 1864 - 5 jannewaris, 1951) wie in Koreaansk ûnôfhinklikensaktivist, sjoernalist, politikus en dokter..
Sokaogon Tsjippewa Mienskip
Skiednis
De Mole Lake-Tsjippewa binne in histoarysk folksdiel fan 'e Odjibwe. Hja hearden ta de ûndertekeners fan it earste Ferdrach fan La Pointe, dat yn 1842 troch guon Odjibwe-troepen mei fertsjintwurdigers fan it regear fan 'e Feriene Steaten sletten waard. Yn 1854 ferlearen de Mole Lake-troep en de St. Croix-troep lykwols harren rjocht op federale erkenning om't se by it twadde Ferdrach fan La Pointe net fertsjintwurdige west hiene. Boppedat gie de akte fan besit fan it eardere Yndianereservaat fan 'e Mole Lake-troep ferlern by in skipbrek op 'e Boppemar.
Follenhove
Follenhove (Nedersaksysk: Veno) is in stêd yn de Kop fan Oerisel. Sûnt 1 jannewaris 2001 is Follenhove part fan de gemeente Stienwikerlân. Follenhove is nei Stienwyk it grutste plak fan de gemeente. Om de stêd leit it Amt Follenhove of it Lân fan Follenhove (ek: Land Veno), dêr't de doarpen en buorskippen Sint-Janskleaster, Barsbeek, Heetveld, Kadoelen, De Krieger en Moespot lizze. Follenhove is fanwegen histoaryske stedsrjochten in stêd, wylst it mar goed fjouwertûzen ynwenners hat. Yn 2004 fierde de stêd it 650-jierrich jubileum fan de stedsrjochten.
Takahiro Futagawa
(27 juny 1980) is in Japansk fuotballer, dy't spilet foar Tokyo Verdy. Earder spile foar Gamba Osaka.
Stratofulkaan
De Fesuvius yn by Napels yn Súd-Itaalje, dy't yn 79 nei Kr. útbarste en de Romeinske stêd Pompejy bedobbe, is in stratofulkaan.
Yun Hyon-seok
Fan 2002 oant 2003 wie er lid fan de minskerjochtebeweging DongInRyun, dy't krewearre foar de rjochten fan homoseksuelen en transgenders. Yn 2003 wegere Yun militêre tsjinst.
Tsjerke fan Westernijtsjerk
De Tsjerke fan Westernijtsjerk is in tsjerke út de 13e iuw yn Westernijtsjerk by Marrum.
Skiednis
thumb|left|250px|Ynterieur De tsjerke waard yn de 13e iuw boud op de grûn dêr't eartiids de stins fan de Jeppema's stie en mooglik oan Oswald fan Noardumbrje wijde. Foar de bou waard it âldere ôfbraakmaterjaal fan Jeppema-State brûkt.
Ynterieur
De iken preekstoel is om 1730 hinne boud, de trep is 19e iuwsk. Oan de preekstoel hinget in koperen doopbekkenhâlder. It doophek waard yn de 19e iuw fernijd. Foar de preekstoel oer stiet tusken twa ienfâldige 19e iuwske oerkappe hearebanken in rikere dekorearre dûbele 17e iuwske bank.
Stjerknooppunt
It stjerknooppunt is fan alle knooppunten it djoerste alternatyf, mar hat ferlike mei oare foarmen in heger ferkearsfermogen. De acht ferbiningsbôgen hawwe romme bochten, sa't der lytsere faasjeferkillen binne by it yn-en útriden. De hege kosten fan sa'n soarte knooppunt wurde feroarsake troch it tal fiadukten en lange fly-overs. Dêrnjonken kin in stjerknooppunt troch syn meardere hichten in net-winske projekt foar omwenjenden wêze. By in stjerknooppuntbinne wol fjouwer hichten nedich. By in heale stjer binne der op syn meast trije hichten nedich. Yn Jeropa wurdt it stjerknooppunt net al te folle brûkt.
Molly Ephraim
Molly Ephraim (Philadelphia, 22 maaie 1986) is in Amerikaansk toaniel-, musical-, film- en tillefyzje-aktrise. Hja is it bekendst wurden mei har rollen yn 'e films College Road Trip (2008), Paranormal Activity 2 (2010), Paranormal Activity: The Marked Ones (2014) en The Front Runner (2018), en as leechhollige dochter Mandy Baxter yn 'e komeedzjesearje Last Man Standing (2011-2017).
Slach by Mounesyl
De slach
Jancko Douwema dy't him mei syn manlju yn it kleaster ferskûle hie, waard by de Mounesyl oanfallen troch de legermacht fan de Donias. Dy hienen har mei in protte befreone eallju fanút Jirnsum oer de Leppedyk nei it kleaster setten.
Erika Alexander
Aktearkarriêre
Yn 'e Feriene Steaten waard Alexander it bekendste mei de fêste rol dy't se fan 1993 oant 1998 hie as de skerptongige abbekate Maxine "Max" Shaw yn 'e komeedzjesearje Living Single. Foar dy rol wûn se ferskate prizen, wêrûnder twaris (yn 1996 en 1998) de NAACP Image Award yn 'e kategory treflike aktrise yn in komeedzjesearje. Fan 2002 oant 2003 hie Alexander twa seizoenen lang de fêste rol fan reklassearringsamtner Dee Mulhern yn 'e searje Street Time. Fierders wie se op it wite doek te sjen yn û.m. 30 Years to Life (2001), Full Frontal (2002), en Brave New Jersey (2016). Yn 2009 hie se yn 'e film La Mission akteur Benjamin Bratt as tsjinspiler. Fierders spile se yn 2006 yn 'e science fiction-film Déjà Vu, mei Denzel Washington, en yn 2017 fertolke se de rol fan resjersjeur Latoya yn 'e goed ûntfongen horrorfilm Get Out.
Fan 2012 oant 2015 hie Alexander ien fan har bekendste rollen yn 'e komeedzjesearje Last Man Standing, as Carol Larabee, de Afro-Amerikaanske buorfrou fan Vanessa Baxter (spile troch Nancy Travis), dy't it oanhâldend nedich fynt om te bewizen dat se net rasistysk is, mei stiiffêst as gefolch dat se wol deeglik sa oerkomt. Fan 2016 oant 2017 spile Alexander de rol fan Constance Irving yn seizoen 2 fan 'e dramarige Bosch. Ek hie se weromkearende rollen yn 'e dramasearje Queen Sugar (2016), de fantasytillefyzjesearje Beyond (2017-2018) en de superheldesearje Black Lightning (2019). Letter yn 2019 spile se yn 'e dramasearje Wu-Tang: An American Saga.
Fiona O'Carroll
Libben en karriêre
Yn 2006 troude Fiona O'Carroll mei tillefyzjeprodusint Martin Delany, mei wa't hja ûnderwilens trije soannen hat: Felix (2007) en de twilling Eli en Isaac Joseph (2014). Yn maart 2015 wie O'Carroll yn ferwachting fan har fjirde bern.
Dûzelich
It troch Geartsje de Vries sels skreaune teäterstik is in beskôgjende kabaretproduksje dy’t weromgrypt op har libben. De foarstelling begjint mei in sêne op in bernefytske, as metafoar foar har bernetiid yn Balk. As lyts famke bestie har earste ferkenning fan in oersichtlike ienfâldige wrâld út hinne-en-de-wer fytsen tusken twa lantearnepeallen foar har âldershûs. Letter die har bliken dat de wrâld lang net sa oersichtlik wie, en dat it libben gjin rjochte line wie, mar fol siet mei hobbels, bulten, ôfslaggen en frjemde kronkels: It libben kronkelet bytiden sá dat je der dûzelich fan wurde. Oer dy kronkels giet de iepen en persoanlike foarstelling. Yn har libben wie bygelyks de tiid fan swier wêzen net fanselssprekkend, en letter die ek bliken dat it libben bytiden nuver rinne kin. Hja fûn rêst en treast troch op it wetter te wêzen. De eigen bernetiid, it bern krijen en it wetter binne de trije pylders fan de foarstelling. De ûnderwerpen wurde yn de solofoarstelling projektearre op in swart skerm.
Abû Bakr al-Bagdadi
Islamityske Steat in Irak en Syrje
Al-Bagdadi makke himsels neitiid neffens in oerweldigjend tal eachtsjûgeferslaggen, sawol fan slachtoffers as fan oare IS-leden, skuldich oan 'e searjeferkrêfting fan "in stikmannich persoanlike seksslavinnen". Dêrûnder wiene ferskate Jezidyske famkes en ek de Amerikaanske ûntwikkelingswurkster Kayla Mueller. Dyselde soe letter, neffens IS-boarnen, omkommen wêze by in bombardemint dat yn febrewaris 2015 útfierd waard troch de loftmacht fan Jordaanje, mar in Jezidyske eardere seksslavinne tsjûge dat Mueller troch IS-leden ombrocht wie. Njonken oarlochsmisdieden en misdieden tsjin 'e minsklikheid makke Al-Bagdadi him ek skuldich oan kulturele misdieden troch opdracht te jaan ta de fernieling fan ruïnestêden út 'e Aldheid dy't yn 'e hannen fan IS foelen, lykas Nimrod en Hatra yn Irak yn maart 2015, en Palmyra yn Syrje yn maaie fan dat jier.
Flip van Doorn
Wannelje, fytse en reizgje
Tusken 2015 en 2019 levere er tekstbydragen oan in trijetal wannelgidsen foar wannelorganisaasje "Wandelnet".
Woldzigt (Roanerwâlde)
Woldzigt is in nôt- en oaljemûne yn it Drintske doarp Roanerwâlde.
Skiednis
De mûne is regelmjittich yn bedriuw en in groep frijwilligers organisearret regelmjittich eveneminten yn en om de mûne.
Jan Lewicki
Libben en wurk
Tusken 1822 en 1824 studearre er oan de Skoalle foar Skiene Keunsten yn Krakau by Józef Brodowski, en dêrnei makke er him de litografy eigen oan it Departemint foar Skiene Keunsten fan de Universiteit fan Warsjau. Hy die mei oan de Novimberopstân en makke topografyske kaarten foar de opstannige ienheden.
Eltville am Rhein
De stêd neamt himsels "Wynstêd", "Sektstêd" en "Roazestêd". Sûnt 2006 hat de ried dêr "Gutenbergstêd" oan tafoege en yn 2020 is Eltville ek nochris de "Duorsumensstêd", wermei't Eltville de measte titels fan Dútslân draacht.
Sarah Hyland
Sjongkarriêre
Hyland hat ferskate kearen as sjongster aktyf west. Sa song se yn 2016 mei Boyce Avenue covers fan Closer fan The Chainmakers en Don't Wanna Know fan Maroon 5. By de útrikking fan 'e Teen Choice Awards yn 2019 song se tegearre mei Jordan McGraw (de soan fan Dr. Phil) it liet Met at a Party, dat letter dat jiers ek as single útbrocht waard.
Priveelibben
Yn 2009 krige Hyland in relaasje mei akteur Matt Prokop, mei wa't se yn 'e kunde kaam doe't se tegearre audysje diene foar de film High School Musical 3: Senior Year. Hyland en Prokop wennen gear fan 2011 oant 2014. Yn septimber 2014 frege Hyland in tydlik omgongsferbod oan tsjin Prokop, nei't er har mishannele en bedrige hie. De rjochter kende dat kontaktferbod ta. Fan febrewaris 2015 oant 2017 gie Hyland om mei Dominic Sherwood, har tsjinspiler út 'e film Vampire Academy. Yn 2017 begûn se in relaasje mei Wells Adams, in radiopresintator, mei wa't se har yn july 2019 ferloofde. Se wennet mei him gear yn Los Angeles.
Dracula (roman)
Ynhâld
It ferhaal fan Dracula wurdt ferteld yn 'e foarm fan in briefroman, troch in rige brieven en passaazjes út deiboeken en lochboeken, wêrfan't de ik-persoanen de wichtichste personaazjes út 'e roman binne (útsein Dracula sels, dy't net oan it wurd komt). Sokke stikken wurde út en troch oanfolle mei in fiktyf krante-artikel oer foarfallen dy't de haadrolspilers net mei eigen eagen meimakke hawwe. It ferhaal fan Dracula fynt plak yn Transsylvaanje en Ingelân yn 'e midden fan 'e 1890-er jierren.
Autodromo Enzo e Dino Ferrari
It sirkwy leit Súdeastlik fan Bologna yn de bosken by de rivier de Santerno. It sirkwy waard neamd nei Enzo Ferrari, de oprjochter fan it automerk Ferrari, en syn betiid ferstoarne soan Dino Ferrari. Fan 1980 oant en mei 2006 waard dêr elts jier de Grutte Priis fan San Marino hâlden. Yn 2020 hie de Grutte Priis fan Emylje-Romanje dêr plak.
Dracula (roman)
Eftergrûn
Om't yn 1886 de Konvinsje fan Bern sletten wie, waard Dracula yn it Feriene Keninkryk en de measte oare lannen oant april 1962 (50 jier nei de dea fan 'e auteur) beskerme troch wetjouwing op it mêd fan auteursrjochten. Yn 'e Feriene Steaten, lykwols, dêr't Stoker fersaakt hie en folgje de juste auteursrjochtlike proseduere, wie de roman al sûnt de publikaasje yn it publike domein. Doe't regisseur F.W. Murnau yn 1922 de ûnautorisearre ferfilming Nosferatu útbrocht, besocht de widdo fan Stoker dat mei in koart pleit tsjin te kearen. De kontroverse dy't dat opsmiet, loek in protte belangstelling, mei as gefolch dat de roman him ûntjoech ta in wiere klassiker.
Eskimo-Aleoetyske talen
Fersprieding
De Eskimo-Aleoetyske talen wurde sawol yn Aazje as yn Noard-Amearika sprutsen. It wie lange tiid de iennichste taalfamylje dy't oan wjerssiden fan 'e Beringstrjitte ferspraat wie, oant yn 2008 de bân tusken de Na-Dené-talen fan Noard-Amearika en de Jenisejaanske talen fan sintraal Sibearje ûntdutsen waard, en de taalkundigen op grûn dêrfan de Dené-Jenisejaanske taalfamylje gearstalden.
Assiniboin (folk)
De Assiniboin (Ingelsk: Assiniboine) binne in lânseigen Yndiaansk folk fan 'e Grutte Flakten fan Noard-Amearika, dy't ek wol bekend steane ûnder sokke útinoar rinnende nammen as Nakota en Hohe. Se sprekke fan oarsprong in Sûaanske taal dy't nau besibbe is oan it Sû. Der binne tsjintwurdich noch krapoan 10.000 Assiniboin, dy't likernôch heal om heal yn 'e Feriene Steaten en Kanada libje. Dêrby binne se benammentlik konsintrearre yn 'e Amerikaanske steat Montana en de Kanadeeske provinsje Saskatchewan, mar fan âlds hearre ek it súdeasten fan 'e provinsje Alberta, it súdwesten fan 'e provinsje Manitoba en it westen fan 'e steat Noard-Dakota ta harren wengebiet. Hoewol't de Assiniboin har pas yn 'e santjinde iuw ôfspjalten fan 'e bekendere Sû (Sioux), ûntjoegen de beide groepen har al rillegau ta swarde fijannen, en wie der allegeduerigen oarloch tusken harren.
Etymology
De Assiniboin neame harsels Nakota (Nakhóta, útspr.: [na'kʰo:ta]), dat grammatikaal ferbûgd wurde kin ta Nakoda en Nakona. De namme Assiniboine (útspr.: [ə'sɪniboin]) is troch it Ingelsk oernommen fan it Frânske Assiniboine (útspr.: [asini'bwa:n]), dat iere Frânske pelsjagers en -keaplju, dy't yn 'e regel de wichtichste Algonkwynske talen út 'e krite fan 'e Grutte Marren machtich wiene, wer oernamen fan it Odjibwe-wurd Asinii-bwaan, dat "Stienne-Sû" betsjut. It Kry hat in soartgelikense oantsjutting foar de Assiniboin: ᐊᓯᓃᐹᐧᑕᐠ, yn Latynsk skrift: Asinîpwâtak. Dy namme jout oan dat de Algonkwynske folken harren bewust wiene fan 'e besibskip tusken de Assiniboin en de Sû. De assosjaasje fan 'e Assiniboin mei stiennen komt fan it feit dat se yn haadsaak seane troch stiennen yn in kampfjoer te lizzen oant se gleonhyt wiene, om se dan yn in houten bakje mei wetter te kiperjen en dat sa oan 'e soad te bringen. Party skriuwers wol hawwe dat Assiniboine in gearlûking wêze soe fan it Odjibwe-wurd asin ("stien") en it Frânske bouillir ("siede"), mar sa'n mingde etymology liket tige ûnwierskynlik.
Skiednis
Op 'e uterste noardpunt fan 'e Grutte Flakten ûntjoegen de Assiniboin harren ta in machtich folk, sawol wat oantallen as wat ynfloed oanbelanget. Se hiene in semy-nomadyske libbensstyl, wêrby't se yn 'e waarmere moannen de ûnbidige keppels bizons folgen en bejagen, wylst se har winterdeis yn fêste kampeminten nei wenjen setten en fierhinne libben fan it konservearre bizonfleis. Yn 't earstoan, doe't se noch gjin ryddieren hiene, jagen se geandefoets, en brûkten se hûnen as lêstdieren troch se pakken drage en travois lûke te litten. Yn 'e earste helte fan 'e achttjinde iuw kamen de Assiniboin foar it earst oan hynders, dy't se kochten fan súdliker Flaktestammen as de Gro Wânt (Gros Ventre) en de Swartfuotten (Blackfeet), of by oerfallen stielen fan 'e Sû en de Krieën (Crow). Dêrnei namen se de hynstekultuer oan dêr't de Flaktestammen sa om bekend kamen te stean, en jagen se al hynsteridend mei pylk en bôge (en letter ek mei gewearen). De Assiniboin wiene wiid en siid ferneamd om harren treflike hynsterydkeunst. Op it hichtepunt fan harren macht striek harren territoarium him út fan 'e rivier de Missoury yn it suden oant de Noardlike Saskatchewan-rivier yn it noarden, dy't lykslein wurde kin mei de noardgrins fan 'e Grutte Flakten.
Unbewuste
Mei it ûnbewuste (of ûnbewittene) en it ûnderbewuste wurde geastlike prosessen (tinzen en gefoelens) bedoeld dy't net, of net fuortendaliks, tagonklik binne, en dy't lykwols ien syn hâlden en dragen beynfloedzje kinne. De Switserske dokter en teolooch Paraselsus (1493-1541) wie de earste dy't wittenskiplik skreaun hat oer it ûnbewuste yn syn wurk Von den Krankheiten ('Oer de Sykten') út 1567, en syn klinyske metoaden kinne beskôge wurde as it begjin fan de moderne wittenskiplike psychology. It konsept fan it ûnbewuste yn psychologyske en psychopatologyske kontekst is ôfkomstich fan de Frânske arts en filosoof Pierre Janet en fierde útwurke troch Sigmund Freud.
Ynternasjonaal Filmfestival fan Mar del Plata
Prizen
De wichtichte priis dy't op it Ynternasjonaal Filmfestival fan Mar del Plata útrikt wurdt, waard yn 1959 ynsteld as de Grutte Priis fan 'e Sjuery. Yn 1968 en 1970 hiet er de Grutte Kondor, en fan 1996 oant en mei 2003 wie it de Gouden Ombú. Sûnt 2004 hjit dizze priis de Gouden Ástor, ta eare fan 'e Argentynske muzikant Ástor Piazzolla. Oare prizen binne de Sulveren Ástor, dy't útrikt wurdt yn fjouwer kategoryen (bêste regisseur, bêste akteur, bêste aktrise en bêste senario), en de Spesjale Priis fan 'e Sjuery.